ბაზალეთიშ ტობა

ბაზალეთიშ ტობა — ტობა დუშეთიშ მუნიციპალიტეტის, ნოღა დუშეთიშ ობჟათეშე 5 კმ-ს, ზუღაშ დონეშე 879 მეტრას. ჟიდოხიშ ფართობი რე 1,22 კმ², მაქსიმალური სიტომბა რე 7 მ, წყარიშ მოცულობა დოხოლაფათ — 4 მლნ. მ³. ტობაშ ქვაბულქ გიჭყჷ ბაზალეთიშ რზენიშ ობჟათე-ბჟადალ ნორთიშ გინოღირიკუაშ შედეგო. ირდუ ატმოსფერული ნოლექეფით დო კუნტახანური ნადუეფით. მაქსიმალური დონე — მანგის, მინიმალური — გჷმათუთას. ღურთუთას დო ფურთუთას ტობა გინოფორილი რე ჸინით, ნამუშ სიფსქა ზოთონჯის 0,5 მ-შახ ოჭირინდუანს. კვირკვეს წყარიშ ტემპერატურა 25 °C-შახ რე. წყარი წვანე-რუმე ფერიშ რე. ტობაშ ობჟათე-ბჟაეიოლ, ობჟათე დო ბჟადალ ნორთის ირდუ ლელქაში დო შხვა წყარიშ ჩანარეფი; 5-6 მ სიტომბაშა დუმფარა. ბრელი რე პლანქტონი. ტობას ხე ჩხომეფი, ქაშაყი დო ნაფოტა; მოშენებული რე ხრამული, წვერენდია დო კობრა. ტობა სპორტული დო ოხვარებელი ჩხომიშჭოფუაშ ობიექტი რე. ტობაშ ოორუე-ბჟადალ წყარპიჯიშე გოჸონაფილი რე ჭიჭე ოწყარალი არხი. რესურსეფი ინტერნეტის ბაზალეთიშ ტურისტული კომპლექსი[ღურელ რსხილი] ლიტერატურა აფხაზავა ი., ქორთული სხუნუეფიშ ენციკლოპედია, ტ. 2, ხასჷლა 142, ქართი, 1977 წანა.